হাবিবউল্লাহ কালাকানি
হাবিবউল্লাহ কালাকানি (ফার্সি: حبیب‌الله کلکانی; ১৯ জানুয়ারি ১৮৯১ – ১ নভেম্বর ১৯২৯) ছিলেন আফগানিস্তানের বাদশাহ। ১৯২৯ খ্রিষ্টাব্দের জানুয়ারি থেকে অক্টোবর পর্যন্ত তিনি শাসন করেছেন। আফগানিস্তানের আধুনিকীকরণের বিরোধী বিভিন্ন আফগান গোত্রের সহায়তায় আমানউল্লাহ খানকে ক্ষমতাচ্যুত করার পর তিনি ক্ষমতা পান। ক্ষমতালাভের পর তিনি হাবিবউল্লাহ খাদেম-এ দীন-এ রাসুল্লাহ ("আল্লাহর রাসুলের ধর্মের সেবক") নামধারণ করেছিলেন। ক্ষমতালাভের নয় মাস পরে তিনি মুহাম্মদ নাদির শাহ কর্তৃক ক্ষমতাচ্যুত হন।